נועה סלימהוגיץ'

נועה סלימהוגיץ' (בבוסנית: Noa Selimhodžić; נולדה ב-15 באוקטובר 2003) היא כדורגלנית ישראלית-בוסנית, המשחקת בעמדת הקשרית בטורבינה פוטסדאם מהבונדסליגה הגרמנית לנשים ובנבחרת ישראל.

ביוגרפיה 
הוריה של סלימהוגיץ', דמיר ואלכסנדרה, הם פליטי  מלחמה  מבוסניה (חלק מיוגוסלביה לשעבר), שהגיעו לישראל – היכן שנועה נולדה וגדלה, ומתגוררים בנתניה. אחיה הגדול הוא הכדורגלן עדי סלימהוגיץ.

לה גם אזרחות בוסנית.

קריירת מועדונים

נערות 
מגיל צעיר אהבה לשחק כדורגל, ובכיתה א' החלה לשחק בחוג כדורגל בנתניה. בגיל 8 הצטרפה לקבוצת הילדים של מכבי נתניה ושיחקה שם במשך 5 שנים. כיוון שלפי חוקי ההתאחדות לא-ניתן לבנות בגיל 13 לשחק עם בנים בליגה, בשנת 2014 החלה לשחק במקביל גם בקבוצת הילדות של מכבי בנות עמק חפר. לאחר שנתיים בהן שיחקה במקביל בליגת הילדים וליגת הילדות, הצטרפה ב-2016 לאקדמיה לכדורגל במכון וינגייט והחל מעונת 2016/2017 שיחקה במקביל בקבוצת האקדמיה ששיחקה בליגת העל ובקבוצת הנערות של עמק חפר אליה הצטרפה למשחקים נבחרים. סלימהוגיץ' הייתה באקדמיה במשך 3 שנים.

בוגרות 
בעונת 2019/2020 עזבה את האקדמיה בווינגייט ועברה לשחק בקבוצת הבוגרות של מכבי בנות עמק חפר שעלתה ושיחקה לראשונה בליגת העל.

באוקטובר 2021 חתמה בקבוצה מילאן מהסרייה א' האיטלקית. סלימהוגיץ' התאמנה באופן קבוע עם הקבוצה הבוגרת, אך שולבה מעט, ועל כן נאלצה לשחק בעיקר במשחקי קבוצת הנוער שלה, ה-U19 (עד גיל 19). באחד ממשחקיה בקבוצת הנערות כבשה רביעייה בניצחון 4–0 על ורונה.

ב-27 ביולי 2022 חתמה בקבוצה טורבינה פוטסדאם מהבונדסליגה הגרמנית לנשים.

קריירת נבחרות 
בעברה, שיחקה וגם הבקיעה בנבחרות הנערות של ישראל.

ב-21 באוקטובר 2020 ערכה את הופעת הבכורה שלה בנבחרת ישראל לנשים בוגרות בהפסד החוץ 0–4 לדנמרק במסגרת מוקדמות אליפות אירופה בכדורגל נשים 2021, כשעלתה כמחליפה עם פתיחת המחצית השנייה.

חיים אישיים 
בשנת 2015 השתתפה בקמפיין של אתנה - המועצה הציבורית לקידום נערות ונשים בספורט, "כשאת עושה ספורט את תמיד מנצחת", לעידוד ילדות ונערות.

בשנת 2018 השתתפה בעונה השישית של תוכנית המציאות "הבנים והבנות" בערוץ הילדים, ונבחרה ל"חביבת הקהל", אך סיימה במקום השני ביחד עם שאר ארבע הבנות שנותרו.

נכללה ברשימת פורבס 30Under30 של כתב העת "פורבס ישראל" לשנת 2022.

קישורים חיצוניים 

 
 , 2015
 גם בנות משחקות כדורגל באתר נתניה נט, 9 במרץ 2016
 על המסך שלנו: נועה סלימהוגיץ סומנה ככוכבת הכדורגל הבאה של ישראל באתר מיינט נתניה, 8 באוקטובר 2017

הערות שוליים 

כדורגלניות ישראליות
כדורגלנים ישראלים
קשריות כדורגל ישראליות
קשרי כדורגל ישראלים
מתחרי הבנים והבנות
פורבס 30Under30: ישראל
אישים ממוצא בוסני
אישים ממוצא יוגוסלבי
ישראליות שנולדו ב-2003
ישראלים שנולדו ב-2003
עולים לא-יהודים